醉歌
作者：開寶中江南叟
朝代：唐

paragraphs: 藍採禾，藍採禾，（《江南野史》卷十首二句作「藍采采」一句，）塵世紛紛世更多。
爭如賣藥沽酒飲，歸去深崖拍手歌。
（見馬令《南唐書》卷十五。
）（〖1〗《江南野史》卷十《陳陶傳》：「開寶中常見一叟，角髮被褐，與一鍊師舁藥入城鬻之，獲貲則市鮮就爐，二人對飲且唱，旁若無人。
既醉且舞而歌曰〖略〗。
時人見其縱逸，姿貌非常，每飲酒食鮓，疑爲陶之夫婦焉。
竟不知所終，或云得仙矣。
」〖2〗馬令《南唐書》卷十五《陳陶傳》：「開寶中常見一叟，角髮被褐，與老媼貨藥於市，獲錢則市鮓對飲，旁若無人，既醉，行舞而歌曰〖略〗。
或疑爲陶之夫婦云。
」按：陳陶爲大中間人，今存其詩，事迹歷歷可考。
自大中至開寶，已逾百年。
得仙之說，固屬附會，陶即耆壽，恐亦難以存活一百數十年之久，何況當時即爲存疑，幷無必證，今列之，另以「開寶中江南叟」列目。
）。